
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана

	


Д О К Л А Д

от контролна проверка по прилагане на екологичното законодателство


Обект: Инсталация за слепване на няколко слоя фурнирни блокове в с. Замфирово, общ. Берковица, обл. Монтана, ул. „Аметица“ № 2, с оператор „Генов Технохаус” ЕООД, с. Замфирово

Дата на извършване на проверката: 14.03.2025 г.

Място на извършване на проверката: с. Замфирово, общ. Берковица, ул. „Аметица“ №2

Проверени компоненти и фактори на околната среда:
·   Въздух
· [bookmark: _GoBack]  Опасни химични вещества

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за опазване на околната среда (ЗООС) и подзаконовите нормативни документи, както и условия;
· Закон за чистотата на атмосферния въздух (ЗЧАВ) и подзаконовите нормативни документи;
· Закон за защита от вредното въдействие на химичните вещества и смеси (ЗЗВВХВС) и подзаконовите нормативни документи;

Извършени дейности:
              На 14.03.2025 г., на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана през 2025 г. и Заповед № РД-105/12.03.2025 г. на директора на РИОСВ – Монтана, се извърши проверка на обекта и беше съставен Констативен протокол № КПКД-05/14.03.2025 г.

Проверени са:
· Инсталацията за производство за слепване на няколко слоя фурнирни блокове;
· Съхранение на химични вещества и смеси;
· Документи и данни, свързани със законовите и подзаконови нормативни актове по околна среда.

Констативна част:
      Основната дейност на обекта е слепване на няколко слоя фурнир на блокове и разкрояването им на ламели с определена дължина и ширина.

1. Компонент „Въздух“  
            Дружеството е докладвало в РИОСВ – Монтана за количествата консумирани разтворители през 2023 г. в регистрираната в регистъра по чл. 30л от Закона за чистота на атмосферния въздух „Инсталация за слепване на няколко слоя фурнирни блокове“. Годишен отчет за консумираните през 2024 г. количества на разтворителите ще бъде предоставена в испекцията в законоустановения срок. 
            При огледа на аспирационните системи в производствените помещения се установи, че същите се поддържат в добро техническо състояние и видимо са без пробиви във въздуховодите и разхерметизирания на връзките между тях.

            2. Фактор „Опасни химични вещества“:
      Дружеството съгласно Регламент (ЕО) 1907/2006 REACH е потребител на химични вещества и смеси. 
      За производствената си дейност си дружеството използва карбамид-формалдехидна смола, която не е класифицирана в категории на опасност, съгласно Регламент (ЕО) 1272/2008 CLP. Смолата се съхранява в оборотно използвани еднокубикови пластмасови контейнери (бидони), етикетирани и при спазване изискванията на законодателството и представения при проверката информационен лист за безопасност (ИЛБ). ИЛБ е на български език, изготвен в съответствие с изискванията на Регламент (ЕО) 1907/2006 REACH и Регламент (ЕО) 2015/830. 
       При проверката на информацията в ИЛБ не се констатира съдържание на вещества с предмет на разрешаване, включени в приложенията на горепосочения регламент REACH, за които има поставени условия и ограничения за употреба. Не се установи и употреба на вещества, включени в Регламент (ЕС) 2019/1021 относно устойчивите органични замърсители.

Заключение:
Дружеството изпълнява задълженията си по отношение изискванията и разпоредбите на ЗЧАВ, ЗЗВВХВС и подзаконовите им нормативни актове.
Предписания при извършената проверката не са дадени.

Приоритети за последваща контролна дейност:
· Спазване изискванията на ЗЧАВ и подзаконовите му нормативни актове;
· Законосъобразно управление на опасните химични вещества и смеси.

